  Наталья Тетерина Удмурт филармонилэсь 80-тӥ концерт вакытсэ усьтоз Москваысь тенор Александр Захаров, ивортэ ужъюртлэн пресс-службаез. «ТенорА XXI века» ӵектослэн солистэз но Москва карлэн премиезлэн лауреатэз сцена вылэ 20-тӥ куарусёнэ 19 часын потоз. Со «Сильва» но «Свадьба в Малиновке» опереттаосысь ариоссэ, ӟуч но итальян кылын кырӟанъёсты быдэстоз. Соос пӧлын «Ах, Настасья!», «Одинокая гармонь», «Жизнь моя — любовь моя», «O sole mio» но «Arrivederci Roma». Кырӟасьлы Ижысь калык инструментъя «Зарни крезьгур» («Золотая мелодия») оркестр шудоз, дирижёрез Лев Накаряков. Та нуналэ ик 10-ысен 20 часозь филармония абонементъёс вузанъя ярмарка ортчытоз. Мылкыд карисьёс 20 процентлы дунтэмгес абонемент басьтыны быгатозы. Тегъёс: Лулчеберет Ижкар Удмуртия Филармония кырӟан  